KIRJALLINEN KYSYMYS E-2315/00 esittäjä(t): Bart Staes (Verts/ALE) komissiolle. Seveso II -direktiivi.



Virallinen lehti nro 089 E , 20/03/2001 s. 0179 - 0180



KIRJALLINEN KYSYMYS E-2315/00 esittäjä(t): Bart Staes (Verts/ALE) komissiolle (11. heinäkuuta 2000) Aihe: Seveso II -direktiivi Vastauksessaan suulliseen kysymykseen N:o 64 (H-0469/00)(1) komissio ilmoittaa, että Seveso II -direktiivin soveltamisalaa on samanaikaisesti laajennettu ja yksinkertaistettu. Tämä tarkoittaa muun muassa, että pyroteknisten aineiden valmistaminen ja varastointi on 3. helmikuuta 1999 alkaen kuulunut tämän direktiivin soveltamisalaan. 1. Millä tavoin Alankomaat on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 2. Millä tavoin Belgian liittovaltio on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 3. Millä tavoin Ranska on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 4. Millä tavoin Saksa on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 5. Millä tavoin Irlanti on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 6. Millä tavoin ja milloin Yhdistynyt Kuningaskunta on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 7. Millä tavoin Tanska on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 8. Millä tavoin Ruotsi on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 9. Millä tavoin Espanja on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 10. Millä tavoin Portugal on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 11. Millä tavoin Kreikka on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? 12. Millä tavoin Luxemburg on ottanut nämä muutokset kansallisen lainsäädännön osaksi? Tapahtuiko tämä komission ilmoittamassa määräajassa? (1) Kirjallinen vastaus 13.6.2000. Margot Wallströmin komission puolesta antama vastaus (7. syyskuuta 2000) Vaarallisista aineista aiheutuvien suuronnettomuusvaarojen torjunnasta 9. joulukuuta 1996 annetun neuvoston direktiivin 96/82/EY(1) 24 artiklan mukaisesti jäsenvaltioiden on ollut määrä panna kyseinen direktiivi täytäntöön (eli saattaa se osaksi kansallista lainsäädäntöä ja soveltaa sitä) viimeistään 3. helmikuuta 1999. Komissio haluaa korostaa, että direktiivin voimaantulon jälkeisestä kahden vuoden ajanjaksosta, jolloin direktiivi on saatettava osaksi kansallista lainsäädäntöä, päätti neuvosto direktiivin hyväksymisen yhteydessä eikä komissio. Komissio ei ollut 3. päivään helmikuuta 1999 mennessä saanut jäsenvaltioilta yhtään ilmoitusta siitä, että direktiivin edellyttämät lait, asetukset ja hallinnolliset määräykset olisi saatettu voimaan. Sittemmin useat jäsenvaltiot ovat ilmoittaneet komissiolle kansallisesta lainsäädännöstä, jolla direktiivi on saatettu osaksi kansallista lainsäädäntöä. Rikkomisesta johtuva menettely on kuitenkin vireillä yhdeksää jäsenvaltiota vastaan direktiivin täytäntöönpanossa käytetystä lainsäädännöstä vaadittavien ilmoitusten laiminlyömisen vuoksi. Kuudessa yhdeksästä tapauksesta komissio on jo päättänyt viedä asian yhteisöjen tuomioistuimen käsiteltäväksi joko ilmoitusvelvollisuuden laiminlyönnin tai sen puutteellinen täyttämisen vuoksi (Belgia, Saksa, Irlanti, Luxemburg, Itävalta ja Portugali). Samanaikaisesti komissio arvioi sille ilmoitettujen, direktiivin täytäntöönpanossa käytettyjen kansallisten säädösten vaatimuksenmukaisuutta. (1) EYVL L 10, 14.1.1997.